ประกาศกระทรวงสาธารณสุขเรื่องการขนส่ง การส่งมอบ การทำลาย และการทำให้สิ้นสภาพเชื้อโรคและพิษจากสัตว์พ.ศ.๒๕๖๑ โดยที่เป็นการสมควรกำหนดหลักเกณฑ์วิธีการ และเงื่อนไขเกี่ยวกับการขนส่ง การส่งมอบการทำลายและการทำให้สิ้นสภาพเชื้อโรคและพิษจากสัตว์ให้เป็นระบบและมีความปลอดภัยอาศัยอำนาจตามความในมาตรา ๕วรรคหนึ่ง และมาตรา ๖ (๑๕) แห่งพระราชบัญญัติเชื้อโรคและพิษจากสัตว์ พ.ศ. ๒๕๕๘รัฐมนตรีว่าการกระทรวงสาธารณสุขโดยคำแนะนำของคณะกรรมการเชื้อโรคและพิษจากสัตว์จึงออกประกาศไว้ดังต่อไปนี้ข้อ ๑ ประกาศนี้เรียกว่า ประกาศกระทรวงสาธารณสุขเรื่อง การขนส่ง การส่งมอบ การทำลายและการทำให้สิ้นสภาพเชื้อโรคและพิษจากสัตว์ พ.ศ. ๒๕๖๑ข้อ ๒[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในประกาศนี้สถานที่ หมายความว่าบริเวณของหน่วยงานที่มีสถานปฏิบัติการตั้งอยู่การขนส่ง หมายความว่าการเคลื่อนย้ายเชื้อโรคหรือพิษจากสัตว์หรือตัวอย่างจากที่หนึ่งไปยังอีกที่หนึ่งภายในสถานที่หรือออกนอกสถานที่ทั้งภายในประเทศและออกนอกประเทศตัวอย่าง หมายความว่าสิ่งส่งตรวจที่เก็บจากร่างกายคน สัตว์ หรือสิ่งอื่น ที่อาจมีหรือสงสัยว่ามีเชื้อโรคหรือพิษจากสัตว์อยู่การทำให้สิ้นสภาพ และการทำลายหมายความว่า การกระทำใด ๆที่ยุติความสามารถในการก่อโรคหรืออันตรายของเชื้อโรคและพิษจากสัตว์และหมายความรวมถึงการทำให้เชื้อโรคและพิษจากสัตว์หมดสิ้นไปผู้ทำหน้าที่ทำลาย หมายความว่าบุคคลหรือนิติบุคคลที่ได้รับมอบหมายจากผู้รับหนังสือรับรองการแจ้งหรือผู้รับใบอนุญาตให้มีหน้าที่ทำให้สิ้นสภาพ และทำลายเชื้อโรคและพิษจากสัตว์รหัสเชื้อโรคหรือพิษจากสัตว์หมายความว่าตัวเลขหรือตัวอักษรภาษาไทยหรือภาษาอังกฤษที่หน่วยงานกำหนดขึ้นแทนชื่อวิทยาศาสตร์ของเชื้อโรคหรือพิษจากสัตว์รหัสตัวอย่าง หมายความว่าตัวเลขหรือตัวอักษรภาษาไทยหรือภาษาอังกฤษที่หน่วยงานกำหนดขึ้นแทนตัวอย่างบาร์โค้ด หมายความว่าสัญลักษณ์ที่บรรจุข้อมูลของเชื้อโรคหรือพิษจากสัตว์หรือตัวอย่างโดยข้อมูลอย่างน้อยต้องประกอบด้วยชื่อวิทยาศาสตร์ของเชื้อโรคหรือพิษจากสัตว์หรือชนิดของตัวอย่างรหัสเชื้อโรคหรือพิษจากสัตว์หรือตัวอย่างวันเดือนปีที่ผลิตหรือบรรจุและให้หมายความรวมถึงสัญลักษณ์รหัสอย่างอื่นที่บรรจุข้อมูลดังกล่าวผู้ขนส่งหมายความว่า บุคคลหรือนิติบุคคลที่ได้รับมอบหมายให้ทำหน้าที่ขนส่งเชื้อโรคหรือพิษจากสัตว์ข้อเสนอแนะสหประชาชาติหมายความว่าข้อเสนอแนะสหประชาชาติว่าด้วยการทดสอบคุณสมบัติของหีบห่อที่ใช้บรรจุเชื้อโรคหรือพิษจากสัตว์หมายเลขสหประชาชาติ(UnitedNationNumber:UNNumber)หมายความว่า หมายเลขที่บ่งชี้ประเภทของวัตถุอันตรายที่กำหนดขึ้นโดยองค์การสหประชาชาติสำหรับใช้ในการขนส่งระหว่างประเทศข้อมูลความปลอดภัยของเชื้อโรค(PathogenSafetyDataSheets:PSDS)หมายความว่าข้อมูลรายละเอียดเกี่ยวกับเชื้อโรค ได้แก่ ประเภท แหล่งที่พบ พาหะนำโรคการแพร่เชื้อ การก่อโรคอาการของโรค การรักษาและวัคซีนป้องกัน อุปกรณ์ปกป้องส่วนบุคคลการปฐมพยาบาลกรณีเกิดอุบัติเหตุ วิธีการทิ้ง วิธีการทำลาย เป็นต้นข้อมูลความปลอดภัยของพิษจากสัตว์(SafetyDataSheets:SDS)หมายความว่าข้อมูลรายละเอียดเกี่ยวกับพิษจากสัตว์ ได้แก่ ประเภท แหล่งที่มา ค่าความเป็นพิษ (LD50) การก่อให้เกิดอันตรายการรักษา อุปกรณ์ปกป้องส่วนบุคคล การปฐมพยาบาลกรณีเกิดอุบัติเหตุ วิธีการทิ้งวิธีการทำลาย เป็นต้นชุดจัดการสารชีวภาพรั่วไหลหรือชุดจัดการสารพิษรั่วไหลหมายความว่าชุดของอุปกรณ์ที่จัดเตรียมไว้เพื่อใช้ขจัดการปนเปื้อนกรณีเกิดเหตุรั่วไหลของเชื้อโรคหรือพิษจากสัตว์ระหว่างการขนส่งหมวด๑การขนส่ง ข้อ ๔ผู้รับหนังสือรับรองการแจ้งหรือผู้รับใบอนุญาตมีหน้าที่เกี่ยวกับการขนส่งเชื้อโรคหรือพิษจากสัตว์ดังต่อไปนี้(๑)จัดให้มีเอกสารแสดงวิธีปฏิบัติในการขนส่งเชื้อโรคหรือพิษจากสัตว์(๒)ควบคุมการเลือกใช้และตรวจสอบภาชนะบรรจุและหีบห่อ วิธีการบรรจุและการแสดงรายละเอียดการติดฉลาก และการแสดงสัญลักษณ์ให้เป็นไปตามกลุ่มของเชื้อโรคหรือพิษจากสัตว์ที่ขนส่ง(๓)ควบคุมการจัดเตรียมและตรวจสอบเอกสารที่ใช้ในการขนส่ง(๔)ควบคุมการจัดเตรียมและตรวจสอบชุดจัดการสารชีวภาพรั่วไหล(๕)จัดให้มีวิธีการปฏิบัติและการอบรมการปฏิบัติกรณีเกิดเหตุรั่วไหลระหว่างการขนส่ง(๖)เป็นผู้ประสานงานกรณีเกิดเหตุรั่วไหลระหว่างการขนส่งข้อ ๕ การขนส่งเชื้อโรค กลุ่มที่ ๑ให้ปฏิบัติตามหลักเกณฑ์ วิธีการ และเงื่อนไขดังต่อไปนี้(๑)ผู้ผลิต นำเข้า ส่งออก ขาย นำผ่าน หรือมีไว้ในครอบครองเชื้อโรค กลุ่มที่ ๑ต้องจัดให้มีผู้ควบคุมการขนส่งกรณีขนส่งเชื้อโรคในรูปของเหลวปริมาณมากกว่าสองร้อยลิตรหรือขนส่งเชื้อโรคในรูปของแข็งปริมาณมากกว่ายี่สิบกิโลกรัมสำหรับการขนส่งแต่ละครั้งให้ผู้ควบคุมการขนส่งมีหน้าที่ควบคุมดูแล ป้องกันไม่ให้เกิดการรั่วไหลหรือสูญหายของเชื้อโรครวมถึงแจ้งให้บุคคลตามวรรคหนึ่งทราบกรณีเกิดเหตุการณ์ดังกล่าวระหว่างการขนส่ง(๒)ลักษณะของภาชนะบรรจุต้องมีความคงทนไม่แตกง่ายกันน้ำหรือของเหลวซึมผ่านและสามารถปิดได้สนิท(๓)ภาชนะบรรจุให้ติดฉลากแสดงชื่อของเชื้อโรคเป็นภาษาไทยหรือภาษาอังกฤษวันเดือนปีที่ผลิตหรือบรรจุ และชื่อ ที่อยู่ ของผู้ผลิต(๔)วิธีการขนส่งออกนอกสถานที่(ก)มีเอกสารแสดงรายการเชื้อโรคไปพร้อมการขนส่ง(ข)มีการนัดหมายล่วงหน้าระหว่างผู้ขนส่งและผู้รับมีการแจ้งรายละเอียดของเชื้อโรคที่ขนส่ง ชื่อผู้ขนส่ง ชื่อผู้รับ เลขหมายโทรศัพท์ที่ติดต่อได้เวลาและสถานที่ส่ง(ค)ส่งเชื้อโรคให้ผู้รับหรือผู้ที่ได้รับมอบหมายในบริเวณที่กำหนดเท่านั้น(ง)วิธีการขนส่งออกนอกสถานที่ภายในประเทศให้ปฏิบัติตาม (ก) ถึง (ค)และกฎหมายอื่นที่เกี่ยวข้อง ดังต่อไปนี้กรณีขนส่งทางบก ให้ปฏิบัติตามหลักเกณฑ์วิธีการ และเงื่อนไขที่กำหนดในกฎหมายว่าด้วยวัตถุอันตรายกฎหมายว่าด้วยการขนส่งทางบก และกฎหมายว่าด้วยจัดวางการรถไฟและทางหลวงกรณีขนส่งทางเรือให้ปฏิบัติตามหลักเกณฑ์ วิธีการ และเงื่อนไขที่กำหนดในกฎหมายว่าด้วยวัตถุอันตรายและกฎหมายว่าด้วยการเดินเรือในน่านน้ำไทยกรณีขนส่งทางอากาศให้ปฏิบัติตามหลักเกณฑ์ วิธีการ และเงื่อนไขที่กำหนดในกฎหมายว่าด้วยวัตถุอันตรายและกฎหมายว่าด้วยการเดินอากาศ(จ)วิธีการขนส่งไปต่างประเทศให้ปฏิบัติตาม (ก) ถึง (ค)และกฎหมายอื่นที่เกี่ยวข้องดังต่อไปนี้กรณีขนส่งทางบก ให้ปฏิบัติตามหลักเกณฑ์วิธีการ และเงื่อนไขที่กำหนดในกฎหมายว่าด้วยวัตถุอันตราย และหลักเกณฑ์ วิธีการและเงื่อนไขที่กำหนดโดยประเทศต้นทาง ประเทศที่นำผ่านและประเทศปลายทางกรณีขนส่งทางเรือให้ปฏิบัติตามหลักเกณฑ์ วิธีการ และเงื่อนไขที่กำหนดในกฎหมายว่าด้วยวัตถุอันตรายกฎหมายว่าด้วยการรับขนของทางทะเล และหลักเกณฑ์ วิธีการและเงื่อนไขที่กำหนดโดยประเทศต้นทาง ประเทศที่นำผ่าน และประเทศปลายทาง(ฉ)วิธีการขนส่งไปต่างประเทศทางอากาศ ให้ปฏิบัติตามหลักเกณฑ์ วิธีการและเงื่อนไขที่กำหนดโดยสมาคมขนส่งทางอากาศระหว่างประเทศ (InternationalAirTransportAssociation:IATA)ข้อ ๖ การขนส่งเชื้อโรค กลุ่มที่ ๒ และตัวอย่างให้ปฏิบัติตามหลักเกณฑ์ วิธีการ และเงื่อนไข ดังต่อไปนี้(๑) ลักษณะของภาชนะบรรจุและหีบห่อประกอบด้วย(ก)ภาชนะบรรจุชั้นใน ต้องมีความคงทนไม่แตกง่าย กันน้ำหรือของเหลวซึมผ่าน เช่นหลอดหรือขวดที่ทำด้วยแก้ว พลาสติก หรือโลหะปากหลอดหรือขวดต้องเชื่อมปิดสนิทหรือมีฝาปิดสนิท(ข) ภาชนะบรรจุชั้นกลางต้องมีความคงทนไม่แตกง่าย กันน้ำหรือของเหลวซึมผ่านปิดได้สนิท และสามารถรองรับของเหลวในกรณีที่ภาชนะบรรจุชั้นในแตกหรือรั่ว(ค) หีบห่อชั้นนอก ต้องทำด้วยกระดาษแข็งพลาสติก โลหะ หรือวัสดุอื่นที่มีความคงทนต่อการกระแทกและมีฝาที่ปิดได้สนิทโดยให้มีคุณสมบัติเป็นไปตามที่กรมวิทยาศาสตร์การแพทย์ประกาศกำหนดกรณี (ข)ไม่บังคับใช้กับการขนส่งภายในอาคารเดียวกัน(๒)วิธีการบรรจุและการแสดงรายละเอียด(ก) ภาชนะบรรจุชั้นในด้านนอกติดฉลากแสดงชื่อวิทยาศาสตร์ของเชื้อโรคเป็นภาษาอังกฤษหรือรหัสเชื้อโรคหรือรหัสตัวอย่างและวันเดือนปีที่ผลิตหรือบรรจุหรือติดบาร์โค้ด(ข)กรณีใช้รหัสเชื้อโรคหรือรหัสตัวอย่างหรือบาร์โค้ดต้องมีรายการของรหัสเชื้อโรคหรือรหัสตัวอย่างหรือบาร์โค้ดนั้นไปพร้อมการขนส่ง(ค) กรณีขนส่งออกนอกสถานที่เชื้อโรคที่อยู่ในรูปของเหลวต้องมีวัสดุดูดซับของเหลวระหว่างภาชนะบรรจุชั้นในและภาชนะบรรจุชั้นกลางโดยวัสดุดูดซับของเหลวที่ใช้ต้องมีเพียงพอที่จะสามารถดูดซับของเหลวจากภาชนะบรรจุชั้นในทั้งหมดได้ในกรณีที่ภาชนะบรรจุชั้นในแตกหรือรั่ว(ง) การขนส่งออกนอกสถานที่กรณีมีภาชนะบรรจุชั้นในเป็นหลอดแก้วมากกว่า ๑หลอดรวมอยู่ในภาชนะบรรจุชั้นกลางเดียวกันให้ใส่วัสดุป้องกันการกระแทกกั้นระหว่างหลอดแก้วก่อนบรรจุลงในภาชนะบรรจุชั้นกลางและให้ใส่วัสดุป้องกันการกระแทกในช่องว่างระหว่างภาชนะบรรจุชั้นกลางและหีบห่อชั้นนอก(จ) กรณีขนส่งออกนอกสถานที่หีบห่อชั้นนอกด้านนอกให้แสดงรายละเอียด ได้แก่ ชื่อ ที่อยู่เลขหมายโทรศัพท์ของผู้รับหนังสือรับรองการแจ้งหรือผู้รับใบอนุญาตและผู้รับสัญลักษณ์อันตรายทางชีวภาพ หมายเลขสหประชาชาติ (กรณีขนส่งต่างประเทศ) สัญลักษณ์แสดงทิศทาง การตั้งวางหีบห่อและสัญลักษณ์แสดงสิ่งของที่แตกได้การใช้สัญลักษณ์ให้ใช้ตามแบบสากลพร้อมระบุข้อความเตือนเป็นภาษาไทยหรือภาษาอังกฤษตามความเหมาะสม(ฉ)กรณีใช้น้ำแข็งเป็นสารทำความเย็นหีบห่อชั้นนอกต้องทำจากวัสดุที่สามารถป้องกันการรั่วซึมได้(ช)กรณีใช้น้ำแข็งแห้งเป็นสารทำความเย็นหีบห่อชั้นนอกต้องทำจากวัสดุที่สามารถระบายความดันที่เกิดจากการระเหิดของน้ำแข็งแห้งภาชนะบรรจุชั้นกลางต้องมีความทนทานต่อความเย็นจัดของน้ำแข็งแห้งได้และที่หีบห่อชั้นนอก ด้านนอกต้องแสดงสัญลักษณ์ประเภทสารอันตราย ตามแบบสากล พร้อมข้อความเตือนเป็นภาษาไทยหรือภาษาอังกฤษตามความเหมาะสม(ซ)กรณีใช้ไนโตรเจนเหลวเป็นสารทำความเย็น ภาชนะบรรจุชั้นใน ภาชนะบรรจุชั้นกลางและหีบห่อชั้นนอกต้องทนทานต่อความเย็นจัดของไนโตรเจนเหลวได้ที่หีบห่อชั้นนอกด้านนอก ต้องแสดงสัญลักษณ์ประเภทสารอันตรายตามแบบสากลพร้อมข้อความเตือนเป็นภาษาไทยหรือภาษาอังกฤษตามความเหมาะสม(๓)วิธีการขนส่งภายในสถานที่(ก)กรณีใช้อุปกรณ์สำหรับวางหลอดหรือขวดต้องวางหลอดหรือขวดในแนวตั้งเพื่อป้องกันการหกหล่น(ข)กรณีใช้รถเข็นในการขนส่ง รถเข็นที่ใช้ต้องทำจากวัสดุที่สามารถทนต่อการกระแทกสามารถรับน้ำหนักคงทนต่อน้ำยาฆ่าเชื้อ และต้องมีขอบป้องกันการร่วงหล่น(ค)มีการนัดหมายล่วงหน้าระหว่างผู้ขนส่งและผู้รับมีการแจ้งรายละเอียดของเชื้อโรคที่ขนส่ง ชื่อผู้ขนส่ง ชื่อผู้รับเลขหมายโทรศัพท์ที่ติดต่อได้ เวลาและสถานที่ส่ง(ง)ส่งเชื้อโรคให้ผู้รับหรือผู้ที่ได้รับมอบหมายในบริเวณที่กำหนดเท่านั้นห้ามวางไว้โดยไม่มีผู้ขนส่งดูแล(จ)มีชุดจัดการสารชีวภาพรั่วไหลที่พร้อมนำมาใช้งาน และวางอยู่ในที่เข้าถึงได้ง่าย(๔)วิธีการขนส่งออกนอกสถานที่(ก)มีเอกสารที่ใช้ในการขนส่ง ได้แก่ รายการเชื้อโรค ข้อมูลความปลอดภัยของเชื้อโรคและแบบบันทึกการขนส่งเชื้อโรคหรือพิษจากสัตว์แบบบันทึกการขนส่งเชื้อโรคหรือพิษจากสัตว์ให้มีข้อมูลอย่างน้อยตามแบบแนบท้ายประกาศ(ข)มีการนัดหมายล่วงหน้าระหว่างผู้ขนส่งและผู้รับมีการแจ้งรายละเอียดของเชื้อโรคที่ขนส่ง ชื่อผู้ขนส่ง ชื่อผู้รับเลขหมายโทรศัพท์ที่ติดต่อได้ เวลาและสถานที่ส่งห้ามส่งเชื้อโรคไปกับยานพาหนะโดยไม่มีผู้ขนส่งไปด้วยหรือวางไว้โดยไม่มีผู้ขนส่งดูแล(ค)ส่งเชื้อโรคให้ผู้รับหรือผู้ที่ได้รับมอบหมายในบริเวณที่กำหนดเท่านั้น(ง)วิธีการขนส่งออกนอกสถานที่ภายในประเทศให้ปฏิบัติตาม (ก) ถึง (ค) และกฎหมายอื่นที่เกี่ยวข้องดังต่อไปนี้กรณีขนส่งทางบกให้ปฏิบัติตามหลักเกณฑ์ วิธีการ และเงื่อนไขที่กำหนดในกฎหมายว่าด้วยวัตถุอันตรายกฎหมายว่าด้วยการขนส่งทางบก และกฎหมายว่าด้วยจัดวางการรถไฟและทางหลวงกรณีขนส่งทางเรือให้ปฏิบัติตามหลักเกณฑ์ วิธีการ และเงื่อนไขที่กำหนดในกฎหมายว่าด้วยวัตถุอันตรายและกฎหมายว่าด้วยการเดินเรือในน่านน้ำไทยกรณีขนส่งทางอากาศให้ปฏิบัติตามหลักเกณฑ์ วิธีการ และเงื่อนไขที่กำหนดในกฎหมายว่าด้วยวัตถุอันตรายและกฎหมายว่าด้วยการเดินอากาศ(จ)วิธีการขนส่งไปต่างประเทศให้ปฏิบัติตาม (ก) ถึง (ค) และกฎหมายอื่นที่เกี่ยวข้อง ดังต่อไปนี้กรณีขนส่งทางบกให้ปฏิบัติตามหลักเกณฑ์ วิธีการ และเงื่อนไขที่กำหนดในกฎหมายว่าด้วยวัตถุอันตรายและหลักเกณฑ์ วิธีการ และเงื่อนไขที่กำหนดโดยประเทศต้นทางประเทศที่นำผ่านและประเทศปลายทางกรณีขนส่งทางเรือให้ปฏิบัติตามหลักเกณฑ์ วิธีการ และเงื่อนไขที่กำหนดในกฎหมายว่าด้วยวัตถุอันตรายกฎหมายว่าด้วยการรับขนของทางทะเล และหลักเกณฑ์ วิธีการและเงื่อนไขที่กำหนดโดยประเทศต้นทาง ประเทศที่นำผ่าน และประเทศปลายทาง(ฉ)วิธีการขนส่งไปต่างประเทศทางอากาศ ให้ปฏิบัติตามหลักเกณฑ์ วิธีการ และเงื่อนไขที่กำหนดโดยสมาคมขนส่งทางอากาศระหว่างประเทศ(InternationalAirTransportAssociation:IATA)ข้อ ๗ การขนส่งเชื้อโรค กลุ่มที่ ๓ เชื้อโรคกลุ่มที่ ๔ และตัวอย่าง ให้ปฏิบัติตามหลักเกณฑ์ วิธีการ และเงื่อนไข ดังต่อไปนี้(๑) ลักษณะของภาชนะบรรจุและหีบห่อประกอบด้วย(ก) ภาชนะบรรจุชั้นใน ต้องมีความคงทนไม่แตกง่ายกันน้ำหรือของเหลวซึมผ่าน เช่น หลอดหรือขวดที่ทำด้วยแก้ว พลาสติก หรือโลหะปากหลอดหรือขวดต้องเชื่อมปิดสนิทหรือมีฝาปิดสนิท(ข) ภาชนะบรรจุชั้นกลางต้องมีความคงทนไม่แตกง่าย กันน้ำหรือของเหลวซึมผ่านปิดได้สนิท และสามารถรองรับของเหลวในกรณีที่ภาชนะบรรจุชั้นในแตกหรือรั่ว(ค) หีบห่อชั้นนอกต้องทำด้วยกระดาษแข็ง พลาสติก โลหะหรือวัสดุอื่นที่มีความคงทนต่อการกระแทกและมีฝาที่ปิดได้สนิทโดยต้องมีเครื่องหมายการรับรองบรรจุภัณฑ์ที่ผ่านการทดสอบคุณสมบัติตามข้อเสนอแนะสหประชาชาติ(๒) วิธีการบรรจุและการแสดงรายละเอียด(ก) ภาชนะบรรจุชั้นในด้านนอกติดฉลากแสดงชื่อวิทยาศาสตร์ของเชื้อโรคเป็นภาษาอังกฤษหรือรหัสเชื้อโรคหรือรหัสตัวอย่างและวันเดือนปีที่ผลิตหรือบรรจุหรือติดบาร์โค้ด(ข)กรณีใช้รหัสเชื้อโรคหรือรหัสตัวอย่างหรือบาร์โค้ด ต้องมีรายการของรหัสเชื้อโรคหรือรหัสตัวอย่างหรือบาร์โค้ดนั้นไปพร้อมการขนส่ง(ค)กรณีเชื้อโรคที่ขนส่งอยู่ในรูปของเหลวต้องมีวัสดุดูดซับของเหลวระหว่างภาชนะบรรจุชั้นในและภาชนะบรรจุชั้นกลางโดยวัสดุดูดซับของเหลวที่ใช้ต้องมีเพียงพอที่จะสามารถดูดซับของเหลวจากภาชนะบรรจุชั้นในทั้งหมดได้ในกรณีที่ภาชนะบรรจุชั้นในแตกหรือรั่ว(ง)กรณีมีภาชนะบรรจุชั้นในเป็นหลอดแก้วมากกว่า ๑หลอดรวมอยู่ในภาชนะบรรจุชั้นกลางเดียวกันให้ใส่วัสดุป้องกันการกระแทกกั้นระหว่างหลอดแก้วก่อนบรรจุลงในภาชนะบรรจุชั้นกลางและให้ใส่วัสดุป้องกันการกระแทกในช่องว่างระหว่างภาชนะบรรจุชั้นกลางและหีบห่อชั้นนอก(จ) กรณีขนส่งออกนอกสถานที่หีบห่อชั้นนอกด้านนอกให้แสดงรายละเอียด ได้แก่ ชื่อ ที่อยู่เลขหมายโทรศัพท์ของผู้รับหนังสือรับรองการแจ้งหรือผู้รับใบอนุญาตและผู้รับ สัญลักษณ์อันตรายทางชีวภาพ หมายเลขสหประชาชาติ(กรณีขนส่งต่างประเทศ) สัญลักษณ์แสดงทิศทางการตั้งวางหีบห่อและสัญลักษณ์แสดงสิ่งของที่แตกได้การใช้สัญลักษณ์ให้ใช้ตามแบบสากลพร้อมระบุข้อความเตือนเป็นภาษาไทยหรือภาษาอังกฤษตามความเหมาะสม(ฉ)กรณีใช้น้ำแข็งเป็นสารทำความเย็น หีบห่อชั้นนอกต้องทำจากวัสดุที่สามารถป้องกันการรั่วซึมได้(ช)กรณีใช้น้ำแข็งแห้งเป็นสารทำความเย็นหีบห่อชั้นนอกต้องทำจากวัสดุที่สามารถระบายความดันที่เกิดจากการระเหิดของน้ำแข็งแห้งภาชนะบรรจุชั้นกลางต้องมีความทนทานต่อความเย็นจัดของน้ำแข็งแห้งได้และที่หีบห่อชั้นนอก ด้านนอกต้องแสดงสัญลักษณ์สารอันตรายตามแบบสากลพร้อมข้อความเตือนเป็นภาษาไทยหรือภาษาอังกฤษตามความเหมาะสม(ซ)กรณีใช้ไนโตรเจนเหลวเป็นสารทำความเย็น ภาชนะบรรจุชั้นใน ภาชนะบรรจุชั้นกลางและหีบห่อชั้นนอกต้องทนทานต่อความเย็นจัดของไนโตรเจนเหลวได้ ที่หีบห่อชั้นนอก ด้านนอกต้องแสดงสัญลักษณ์สารอันตรายตามแบบสากลพร้อมข้อความเตือนเป็นภาษาไทยหรือภาษาอังกฤษตามความเหมาะสม(๓) วิธีการขนส่งภายในสถานที่(ก)กรณีใช้อุปกรณ์สำหรับวางหลอดหรือขวดต้องวางหลอดหรือขวดในแนวตั้งเพื่อป้องกันการหกหล่น(ข) กรณีใช้รถเข็นในการขนส่งรถเข็นที่ใช้ต้องทำจากวัสดุที่สามารถทนต่อการกระแทกสามารถรับน้ำหนักคงทนต่อน้ำยาฆ่าเชื้อ และต้องมีขอบป้องกันการร่วงหล่น(ค)มีการนัดหมายล่วงหน้าระหว่างผู้ขนส่งและผู้รับมีการแจ้งรายละเอียดของเชื้อโรคที่ขนส่ง ชื่อผู้ขนส่ง ชื่อผู้รับเลขหมายโทรศัพท์ที่ติดต่อได้ เวลาและสถานที่ส่ง(ง)ส่งเชื้อโรคให้ผู้รับหรือผู้ที่ได้รับมอบหมายในบริเวณที่กำหนดเท่านั้นห้ามวางไว้โดยไม่มีผู้ขนส่งดูแล(จ)มีชุดจัดการสารชีวภาพรั่วไหลที่พร้อมนำมาใช้งาน และวางอยู่ในที่เข้าถึงได้ง่าย(๔) วิธีการขนส่งออกนอกสถานที่(ก) มีเอกสารที่ใช้ในการขนส่งได้แก่ รายการเชื้อโรค ข้อมูลความปลอดภัยของเชื้อโรค และแบบบันทึกการขนส่งเชื้อโรคหรือพิษจากสัตว์แบบบันทึกการขนส่งเชื้อโรคหรือพิษจากสัตว์ให้มีข้อมูลอย่างน้อยตามแบบแนบท้ายประกาศ(ข)มีการนัดหมายล่วงหน้าระหว่างผู้ขนส่งและผู้รับมีการแจ้งรายละเอียดของเชื้อโรคที่ขนส่ง ชื่อผู้ขนส่ง ชื่อผู้รับเลขหมายโทรศัพท์ที่ติดต่อได้ เวลาและสถานที่ส่ง ห้ามส่งเชื้อโรคไปกับยานพาหนะโดยไม่มีผู้ขนส่งไปด้วยหรือวางไว้โดยไม่มีผู้ขนส่งดูแล(ค)ส่งเชื้อโรคให้ผู้รับหรือผู้ที่ได้รับมอบหมายในบริเวณที่กำหนดเท่านั้น(ง) วิธีการขนส่งออกนอกสถานที่ภายในประเทศให้ปฏิบัติตาม(ก) ถึง (ค) และกฎหมายอื่นที่เกี่ยวข้อง ดังต่อไปนี้กรณีขนส่งทางบกให้ปฏิบัติตามหลักเกณฑ์ วิธีการ และเงื่อนไขที่กำหนดในกฎหมายว่าด้วยวัตถุอันตรายกฎหมายว่าด้วยการขนส่งทางบก และกฎหมายว่าด้วยจัดวางการรถไฟและทางหลวงกรณีขนส่งทางเรือ ให้ปฏิบัติตามหลักเกณฑ์วิธีการ และเงื่อนไขที่กำหนดในกฎหมายว่าด้วยวัตถุอันตรายและกฎหมายว่าด้วยการเดินเรือในน่านน้ำไทยกรณีขนส่งทางอากาศให้ปฏิบัติตามหลักเกณฑ์ วิธีการ และเงื่อนไขที่กำหนดในกฎหมายว่าด้วยวัตถุอันตรายและกฎหมายว่าด้วยการเดินอากาศ(จ) วิธีการขนส่งไปต่างประเทศให้ปฏิบัติตาม(ก) ถึง (ค) และกฎหมายอื่นที่เกี่ยวข้องดังต่อไปนี้กรณีขนส่งทางบกให้ปฏิบัติตามหลักเกณฑ์ วิธีการ และเงื่อนไขที่กำหนดในกฎหมายว่าด้วยวัตถุอันตรายและหลักเกณฑ์ วิธีการ และเงื่อนไขที่กำหนดโดยประเทศต้นทางประเทศที่นำผ่านและประเทศปลายทางกรณีขนส่งทางเรือให้ปฏิบัติตามหลักเกณฑ์ วิธีการ และเงื่อนไขที่กำหนดในกฎหมายว่าด้วยวัตถุอันตรายกฎหมายว่าด้วยการรับขนของทางทะเล และหลักเกณฑ์ วิธีการและเงื่อนไขที่กำหนดโดยประเทศต้นทาง ประเทศที่นำผ่าน และประเทศปลายทาง(ฉ)วิธีการขนส่งไปต่างประเทศทางอากาศ ให้ปฏิบัติตามหลักเกณฑ์ วิธีการและเงื่อนไขที่กำหนดโดยสมาคมขนส่งทางอากาศระหว่างประเทศ (InternationalAirTransportAssociation:IATA)ข้อ ๘ การขนส่งพิษจากสัตว์ กลุ่มที่ ๑พิษจากสัตว์ กลุ่มที่ ๒ พิษจากสัตว์ กลุ่มที่ ๓ และตัวอย่างให้ปฏิบัติตามหลักเกณฑ์ วิธีการ และเงื่อนไข ดังต่อไปนี้(๑) ลักษณะของภาชนะบรรจุและหีบห่อประกอบด้วย(ก) ภาชนะบรรจุชั้นในต้องมีความคงทนไม่แตกง่าย กันน้ำหรือของเหลวซึมผ่าน เช่นหลอดหรือขวดที่ทำด้วยแก้วพลาสติก หรือโลหะ ปากหลอดหรือขวดต้องเชื่อมปิดสนิทหรือมีฝาปิดสนิท(ข) หีบห่อชั้นนอก ต้องมีความคงทนไม่แตกง่ายกันน้ำหรือของเหลวซึมผ่านและสามารถปิดได้สนิทเพื่อรองรับของเหลวในกรณีที่ภาชนะบรรจุชั้นในแตกหรือรั่ว(๒)วิธีการบรรจุและการแสดงรายละเอียด(ก) ภาชนะบรรจุชั้นในด้านนอกติดฉลากแสดงชื่อวิทยาศาสตร์ของพิษจากสัตว์เป็นภาษาอังกฤษหรือรหัสพิษจากสัตว์หรือรหัสตัวอย่างและวันเดือนปีที่ผลิตหรือบรรจุหรือติดบาร์โค้ด(ข)กรณีใช้รหัสพิษจากสัตว์หรือรหัสตัวอย่างหรือบาร์โค้ดต้องมีรายการของรหัสพิษจากสัตว์หรือรหัสตัวอย่างหรือบาร์โค้ดนั้นไปพร้อมการขนส่ง(ค)กรณีขนส่งออกนอกสถานที่ พิษจากสัตว์ที่อยู่ในรูปของเหลว ต้องมีวัสดุดูดซับของเหลวระหว่างภาชนะบรรจุชั้นในและหีบห่อชั้นนอกโดยวัสดุดูดซับของเหลวที่ใช้ต้องมีเพียงพอที่จะสามารถดูดซับของเหลวจากภาชนะบรรจุชั้นในทั้งหมดได้ในกรณีที่ภาชนะบรรจุชั้นในแตกหรือรั่ว(ง) การขนส่งออกนอกสถานที่กรณีมีภาชนะบรรจุชั้นในเป็นหลอดแก้วมากกว่า ๑ หลอดรวมอยู่ในหีบห่อชั้นนอกเดียวกันให้ใส่วัสดุป้องกันการกระแทกกั้นระหว่างหลอดแก้วก่อนบรรจุลงในหีบห่อชั้นนอก(จ) กรณีขนส่งออกนอกสถานที่หีบห่อชั้นนอกด้านนอกให้แสดงรายละเอียด ได้แก่ ชื่อ ที่อยู่เลขหมายโทรศัพท์ของผู้รับหนังสือรับรองการแจ้งหรือผู้รับใบอนุญาตและผู้รับสัญลักษณ์สารพิษ หมายเลขสหประชาชาติ (กรณีขนส่งต่างประเทศ)สัญลักษณ์แสดงทิศทางการตั้งวางหีบห่อ และสัญลักษณ์ แสดงสิ่งของที่แตกได้การใช้สัญลักษณ์ให้ใช้ตามแบบสากลพร้อมระบุข้อความเตือนเป็นภาษาไทยหรือภาษาอังกฤษตามความเหมาะสม(ฉ) กรณีใช้น้ำแข็งเป็นสารทำความเย็นหีบห่อชั้นนอกต้องทำจากวัสดุที่สามารถป้องกันการรั่วซึมได้(ช)กรณีใช้น้ำแข็งแห้งเป็นสารทำความเย็นหีบห่อชั้นนอกต้องทำจากวัสดุที่สามารถระบายความดันที่เกิดจากการระเหิดของน้ำแข็งแห้งภาชนะบรรจุชั้นในต้องมีความทนทานต่อความเย็นจัดของน้ำแข็งแห้งได้ และที่หีบห่อชั้นนอกด้านนอกต้องแสดงสัญลักษณ์สารอันตรายตามแบบสากลพร้อมข้อความเตือนเป็นภาษาไทยหรือภาษาอังกฤษตามความเหมาะสม(ซ)กรณีใช้ไนโตรเจนเหลวเป็นสารทำความเย็น ภาชนะบรรจุชั้นในและหีบห่อชั้นนอกต้องทนทานต่อความเย็นจัดของไนโตรเจนเหลวได้ ที่หีบห่อชั้นนอก ด้านนอกต้องแสดงสัญลักษณ์สารอันตรายตามแบบสากลพร้อมข้อความเตือนเป็นภาษาไทยหรือภาษาอังกฤษตามความเหมาะสม(๓) วิธีการขนส่งภายในสถานที่(ก)กรณีใช้อุปกรณ์สำหรับวางหลอดหรือขวดต้องวางหลอดหรือขวดในแนวตั้งเพื่อป้องกันการหกหล่น(ข) กรณีใช้รถเข็นในการขนส่งรถเข็นที่ใช้ต้องทำจากวัสดุที่สามารถทนต่อการกระแทกสามารถรับน้ำหนักคงทนต่อสารที่ใช้ทำลายพิษจากสัตว์ และต้องมีขอบป้องกันการร่วงหล่น(ค)มีการนัดหมายล่วงหน้าระหว่างผู้ขนส่งและผู้รับมีการแจ้งรายละเอียดของพิษจากสัตว์ที่ขนส่ง ชื่อผู้ขนส่ง ชื่อผู้รับเลขหมายโทรศัพท์ที่ติดต่อได้ เวลาและสถานที่ส่ง(ง)ส่งพิษจากสัตว์ให้ผู้รับหรือผู้ที่ได้รับมอบหมายในบริเวณที่กำหนดเท่านั้นห้ามวางไว้โดยไม่มีผู้ขนส่งดูแล(จ)มีชุดจัดการสารพิษรั่วไหลที่พร้อมนำมาใช้งาน และวางอยู่ในที่เข้าถึงได้ง่าย(๔) วิธีการขนส่งออกนอกสถานที่(ก) มีเอกสารที่ใช้ในการขนส่งได้แก่ รายการพิษจากสัตว์ ข้อมูลความปลอดภัยของพิษจากสัตว์และแบบบันทึกการขนส่งเชื้อโรคหรือพิษจากสัตว์แบบบันทึกการขนส่งเชื้อโรคหรือพิษจากสัตว์ให้มีข้อมูลอย่างน้อยตามแบบแนบท้ายประกาศ(ข)มีการนัดหมายล่วงหน้าระหว่างผู้ขนส่งและผู้รับ มีการแจ้งรายละเอียดของพิษจากสัตว์ที่ขนส่งชื่อผู้ขนส่ง ชื่อผู้รับ เลขหมายโทรศัพท์ที่ติดต่อได้ เวลาและสถานที่ส่งห้ามส่งพิษจากสัตว์ไปกับยานพาหนะโดยไม่มีผู้ขนส่งไปด้วยหรือวางไว้โดยไม่มีผู้ขนส่งดูแล(ค)ส่งพิษจากสัตว์ให้ผู้รับหรือผู้ที่ได้รับมอบหมายในบริเวณที่กำหนดเท่านั้น(ง)วิธีการขนส่งออกนอกสถานที่ภายในประเทศให้ปฏิบัติตาม (ก) ถึง (ค)และกฎหมายอื่นที่เกี่ยวข้อง ดังต่อไปนี้กรณีขนส่งทางบกให้ปฏิบัติตามหลักเกณฑ์ วิธีการ และเงื่อนไขที่กำหนดในกฎหมายว่าด้วยวัตถุอันตรายกฎหมายว่าด้วยการขนส่งทางบก และกฎหมายว่าด้วยจัดวางการรถไฟและทางหลวงกรณีขนส่งทางเรือให้ปฏิบัติตามหลักเกณฑ์ วิธีการ และเงื่อนไขที่กำหนดในกฎหมายว่าด้วยวัตถุอันตรายและกฎหมายว่าด้วยการเดินเรือในน่านน้ำไทยกรณีขนส่งทางอากาศให้ปฏิบัติตามหลักเกณฑ์ วิธีการ และเงื่อนไขที่กำหนดในกฎหมายว่าด้วยวัตถุอันตรายและกฎหมายว่าด้วยการเดินอากาศ(จ)วิธีการขนส่งไปต่างประเทศให้ปฏิบัติตาม (ก) ถึง (ค)และกฎหมายอื่นที่เกี่ยวข้องดังต่อไปนี้กรณีขนส่งทางบกให้ปฏิบัติตามหลักเกณฑ์ วิธีการ และเงื่อนไขที่กำหนดในกฎหมายว่าด้วยวัตถุอันตรายและหลักเกณฑ์ วิธีการ และเงื่อนไขที่กำหนดโดยประเทศต้นทาง ประเทศที่นำผ่านและประเทศปลายทางกรณีขนส่งทางเรือให้ปฏิบัติตามหลักเกณฑ์ วิธีการ และเงื่อนไขที่กำหนดในกฎหมายว่าด้วยวัตถุอันตรายกฎหมายว่าด้วยการรับขนของทางทะเล และหลักเกณฑ์ วิธีการและเงื่อนไขที่กำหนดโดยประเทศต้นทาง ประเทศที่นำผ่าน และประเทศปลายทาง(ฉ) วิธีการขนส่งไปต่างประเทศทางอากาศให้ปฏิบัติตามหลักเกณฑ์ วิธีการและเงื่อนไขที่กำหนดโดยสมาคมขนส่งทางอากาศระหว่างประเทศ (InternationalAirTransportAssociation:IATA)ข้อ ๙กรณีเกิดเหตุรั่วไหลของเชื้อโรคหรือพิษจากสัตว์ระหว่างการขนส่งให้มีแนวทางปฏิบัติดังต่อไปนี้(๑)กรณีเกิดเหตุรั่วไหลของเชื้อโรคหรือพิษจากสัตว์ภายในสถานที่ให้ผู้ขนส่งดำเนินการเพื่อบรรเทาเหตุและขจัดการปนเปื้อนของเชื้อโรคหรือพิษจากสัตว์โดยใช้ชุดจัดการสารชีวภาพรั่วไหลหรือชุดจัดการสารพิษรั่วไหลตามวิธีที่ถูกต้องตามหลักวิชาการชุดจัดการสารชีวภาพรั่วไหลหรือชุดจัดการสารพิษรั่วไหลให้มีองค์ประกอบอย่างน้อย ดังต่อไปนี้(ก)อุปกรณ์ปกป้องส่วนบุคคลที่เหมาะสมกับชนิดของเชื้อโรคหรือพิษจากสัตว์ที่ขนส่ง เช่นผ้ากันเปื้อน แว่นตา ผ้าปิดจมูกและปาก หน้ากากป้องกันระบบทางเดินหายใจ(ข) วัสดุดูดซับ(ค) น้ำยาฆ่าเชื้อที่เหมาะสมกับเชื้อโรคหรือสารที่ใช้ทำลายพิษจากสัตว์ที่ขนส่ง(ง)ถุงใส่ขยะติดเชื้อ (กรณีขนส่งเชื้อโรค) หรือถุงพลาสติก (กรณีขนส่งพิษจากสัตว์)(จ)วัสดุอุปกรณ์สำหรับกำหนดเขตอันตรายและป้ายเตือน ตามความจำเป็น(๒)กรณีเกิดเหตุรั่วไหลของเชื้อโรคหรือพิษจากสัตว์ภายนอกสถานที่ให้ผู้ขนส่งติดต่อประสานงานกับผู้รับหนังสือรับรองการแจ้งหรือผู้รับใบอนุญาตเพื่อให้มีการดำเนินการตามกฎกระทรวงที่ออกตามมาตรา๓๑หมวด๒การส่งมอบ ข้อ ๑๐ กรณีผู้รับหนังสือรับรองการแจ้งหรือผู้รับใบอนุญาตได้แจ้งเลิกการผลิตนำเข้า ส่งออก ขาย นำผ่าน หรือมีไว้ในครอบครองเชื้อโรคหรือพิษจากสัตว์ตามมาตรา ๓๓หรือกรณีอธิบดีมีคำสั่งไม่อนุญาตให้ต่ออายุหนังสือรับรองการแจ้งหรืออายุใบอนุญาตตามมาตรา๓๔ ให้ผู้รับหนังสือรับรองการแจ้งหรือผู้รับใบอนุญาตดังกล่าวที่ประสงค์จะส่งมอบเชื้อโรคหรือพิษจากสัตว์ที่เหลืออยู่ดำเนินการดังต่อไปนี้(๑)ผู้รับหนังสือรับรองการแจ้งเชื้อโรค กลุ่มที่ ๒ หรือพิษจากสัตว์ กลุ่มที่ ๑ที่ประสงค์จะส่งมอบเชื้อโรคหรือพิษจากสัตว์ที่เหลืออยู่จะสามารถส่งมอบได้เฉพาะแก่ผู้ที่มีหนังสือรับรองการแจ้งเชื้อโรคกลุ่มที่ ๒หรือพิษจากสัตว์ กลุ่มที่ ๑ หรือผู้ที่มีใบอนุญาตเชื้อโรค กลุ่มที่ ๓หรือพิษจากสัตว์กลุ่มที่ ๒ เท่านั้นกรณีผู้รับมอบเชื้อโรคหรือพิษจากสัตว์ตามวรรคหนึ่งเป็นผู้ที่มีใบอนุญาตเชื้อโรคกลุ่มที่ ๓ หรือพิษจากสัตว์ กลุ่มที่ ๒ให้ผู้รับมอบเชื้อโรคหรือพิษจากสัตว์นั้นดำเนินการตามมาตรา ๒๑ ด้วย(๒) ผู้รับใบอนุญาต เชื้อโรคกลุ่มที่ ๓ หรือพิษจากสัตว์ กลุ่มที่ ๒ ที่ประสงค์จะส่งมอบเชื้อโรคหรือพิษจากสัตว์จะสามารถส่งมอบได้เฉพาะแก่ผู้ที่มีใบอนุญาต เชื้อโรค กลุ่มที่ ๓หรือพิษจากสัตว์กลุ่มที่ ๒ นั้น เท่านั้นข้อ ๑๑ผู้รับหนังสือรับรองการแจ้งหรือผู้รับใบอนุญาตที่ประสงค์จะส่งมอบเชื้อโรคหรือพิษจากสัตว์ที่มีอยู่ให้แก่ผู้รับหนังสือรับรองการแจ้งหรือผู้รับใบอนุญาตรายอื่นให้ปฏิบัติตามข้อ ๑๐ โดยอนุโลมหมวด๓การทำให้สิ้นสภาพและการทำลาย ข้อ ๑๒ให้ผู้รับหนังสือรับรองการแจ้งหรือผู้รับใบอนุญาตจัดให้มีกระบวนการทำให้สิ้นสภาพและการทำลายเชื้อโรคหรือพิษจากสัตว์ในขั้นตอนดังต่อไปนี้(๑)จัดให้มีผู้ทำหน้าที่ทำลายเชื้อโรคหรือพิษจากสัตว์ที่มีคุณสมบัติการผ่านการอบรมเกี่ยวกับการทำให้สิ้นสภาพและการทำลายเชื้อโรคหรือพิษจากสัตว์(๒)จัดให้มีสถานที่และอุปกรณ์ที่เหมาะสมสำหรับการทำให้สิ้นสภาพและการทำลายเชื้อโรคหรือพิษจากสัตว์ รวมถึงอุปกรณ์ปกป้องส่วนบุคคล(๓) การทำให้สิ้นสภาพและการทำลายเชื้อโรคหรือพิษจากสัตว์ ให้มีวิธีปฏิบัติดังต่อไปนี้(ก)กรณีไม่ทำลายเชื้อโรคหรือพิษจากสัตว์ในทันทีให้จัดสถานที่เก็บเชื้อโรคหรือพิษจากสัตว์ที่รอการทำลายโดยต้องมีพื้นที่เพียงพอมีระบบป้องกันการแพร่กระจายของเชื้อโรคหรือพิษจากสัตว์รวมถึงมาตรการป้องกันการเข้าถึงโดยบุคคลที่ไม่เกี่ยวข้องและให้มีการดำเนินการทำลายเชื้อโรคหรือพิษจากสัตว์นั้นด้วยวิธีการที่เหมาะสมโดยเร็ว(ข) การทำให้สิ้นสภาพและการทำลายเชื้อโรคหรือพิษจากสัตว์ อาจใช้วิธีการอย่างใดอย่างหนึ่ง ได้แก่การใช้สารเคมี การทำลายด้วยไอน้ำ การทำลายด้วยความร้อนการทำลายด้วยการเผาโดยต้องดำเนินการตามหลักวิชาการและมีประสิทธิภาพในการทำให้สิ้นสภาพและการทำลายเชื้อโรคหรือพิษจากสัตว์ทั้งหมดได้(๔)จัดให้มีวิธีการตรวจสอบและประเมินผลการทำให้สิ้นสภาพ และการทำลายเชื้อโรคหรือพิษจากสัตว์ตามมาตรฐานทางชีวภาพ(๕)จัดให้มีบันทึกการตรวจสอบและประเมินผลการทำให้สิ้นสภาพและการทำลายเชื้อโรคหรือพิษจากสัตว์ตาม (๔) เก็บไว้ไม่น้อยกว่าหนึ่งปีกรณีมีการทำให้สิ้นสภาพและการทำลายเชื้อโรค กลุ่มที่ ๓ เชื้อโรค กลุ่มที่ ๔ หรือพิษจากสัตว์กลุ่มที่ ๓ให้ผู้รับใบอนุญาตหรือผู้ศึกษาวิจัยตามมาตรา ๒๙ แจ้งเป็นหนังสือพร้อมบันทึกการตรวจสอบและประเมินผลการทำให้สิ้นสภาพและการทำลายเชื้อโรคหรือพิษจากสัตว์ตาม (๕) ให้อธิบดีทราบข้อ ๑๓ เชื้อโรคหรือพิษจากสัตว์ที่สิ้นสภาพและถูกทำลายแล้ว ให้ดำเนินการกำจัดโดยวิธีการกำจัดมูลฝอยติดเชื้อตามหลักเกณฑ์วิธีการ และเงื่อนไขที่กำหนดในกฎหมายว่าด้วยการสาธารณสุขข้อ ๑๔ให้อธิบดีกรมวิทยาศาสตร์การแพทย์รักษาการตามประกาศนี้ประกาศณ วันที่ ๒ มีนาคม พ.ศ. ๒๕๖๑ปิยะสกล สกลสัตยาทรรัฐมนตรีว่าการกระทรวงสาธารณสุข[เอกสารแนบท้าย]๑.แบบบันทึกการขนส่งเชื้อโรคหรือพิษจากสัตว์ออกนอกสถานที่ภายในประเทศ(ดูข้อมูลจากภาพกฎหมาย) พิมพ์มาดา/จัดทำ๑๘เมษายน ๒๕๖๑นุสรา/ตรวจ๒๒เมษายน ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๗๔ ง/หน้า ๑๒/๒๙ มีนาคม ๒๕๖๑